Johannes Gustafsson

Johannes Gustafsson (3. tammikuuta 1872 – 3. syyskuuta 1916 Pietari) oli suomalainen kauppias, joka teloitettiin ensimmäisen maailmansodan aikana, koska hänet yhdistettiin suomalaiseen itsenäisyysaktivismiin. Hän oli yksi erittäin harvoja Venäjän vallan loppuaikoina teloitettuja suomalaisia.

Gustafsson toimi vuodesta 1904 maakauppiaana Björkössä. Hän oli Raippaluodon kunnallislautakunnan esimies ja paikallinen Ruotsalaisen Kansanpuolueen vaikuttaja. Hän oli myös mukana aktivistien toiminnassa. Venäläiset santarmit vangitsivat Gustafssonin 24. helmikuuta 1916, ja hänet vietiin vankina ensin Viaporiin ja sitten Pietariin. Helsingissä toiminut kenttäsotaoikeus tuomitsi hänet kuolemaan ja hänet teloitettiin seitsemän kuukauden vankeuden jälkeen hirttämällä Pietarissa. Myöhemmin Gustafssonia pidettiin yhtenä Suomen itsenäisyysliikkeen varhaisista marttyyreista.

Katso myös
Taavetti Lukkarinen

Lähteet

Suomalaiset kauppiaat
Suomalaiset teloitetut
Vuonna 1872 syntyneet
Vuonna 1916 kuolleet